576 ATT DWAR TAGĦLIM IBBAŻAT FUQ IX-XOGĦOL U L-APPRENDISTAT ATT sabiex jiġi regolat it-Tagħlim ibbażat fuq ix-Xogħol u l-Apprendistati fil-kuntest ta’ Programm ta’ Edukazzjoni u Taħriġ Vokazzjonali. ATTIII tal-2018. ATTIII tal-2018. 1. Titolu fil-qosor. It-titolu fil-qosor ta’ dan l-Att hu l-Att tal-2018 dwar Tagħlim ibbażat fuq ix-Xogħol u l-Apprendistat. Tifsir. 2. F’dan l-Att sakemm ir-rabta tal-kliem ma teħtieġx xort’oħra: " apprendistati " tfisser programm li fih apprendisti huma ingaġġati fi programmi konġunti ta’ tagħlim ibbażat fuq skola ma’ provditur ta’ VET liċenzjat, u tagħlim ibbażat fuq ix-xogħol ma’ sponserreġistrat, li jwassal għal kwalifika jew rikonoxximent vokazzjonali rikonoxxut kif imfisser fl-Iskeda 1; " apprendisti " tfisser persuni li qed jitgħallmu li huma ingaġġati fi programmi ta’ taħriġ skont dan l-Att; "Edukazzjoni u Taħriġ Vokazzjonali (VET)" tfisser edukazzjoni u taħriġ li jimmiraw li jagħtu lil persuni li qed jitgħallmu edukazzjoni vokazzjonali, tagħrif, ħiliet u kompetenzi meħtieġa għal okkupazzjonijiet speċifiċi; "età obbligatorja għall-iskola " tfisser l-età kif imfissra fl-Att dwar l-Edukazzjoni; Kap. 327. Kap. 327. "eżitu tat-tagħlim " tfisser it-tagħrif, ħiliet, aġiru attitudini meħtieġa biex jiġu żviluppati l-kompetenzi vokazzjonali neċessarji biex tiġi mwettqa okkupazzjoni ta’ ħila u teknika; " ftehim ta’ taħriġ " tfisser il-ftehim li jkunu parti fih il-provditur tal-VET, l-isponser u l-persuna li qed titgħallem fir-rigward ta’ programm ta’ taħriġ; "ġenitur" jew "kustodju " tfisser kull persuna li għandha l-kura u l-kustodja legali ta’ persuna li għadha ma għalqitx it-tmin tax-il sena; "Gvern " tfisser il-Gvern ta’ Malta; " interns" tfisser persuni li qed jitgħallmu ingaġġati fi programmi ta’ taħriġ għal intern ships skont dan l-Att; " internships " tfisser interns li huma ingaġġati fi programm konġunt ta’ tagħlim ibbażat fuq skola ma’ provditur ta’ VET liċenzjat, u tagħlim ibbażat fuq ix-xogħol ma’ sponserreġistrat, kif imfisser fl-Iskeda 1; "karta tal-ħiliet " tfisser karta maħruġa lil persuna li qed titgħallem meta tispiċċa b’suċċess programm ta’ taħriġ li tindika l-livell ta’ kompetenza miksuba f’okkupazzjoni rikonoxxuta; " kompetenzi vokazzjonali " huma t-tagħrif, ħiliet, aġiru attitudni meħtieġa sabiex titwettaq okkupazzjoni ta’ ħila u teknika, u li huma konformi mal-istandard s okkupazzjonali; "kondizzjonijiet tal-impieg" għandha l-istess tifsira bħalma [żaħ ngħa tat lilha fl-artikolu 2 tal-Att dwar Impiegi u Relazzjonijiet Industrijali; "Kummissjoni Nazzjonali għal Edukazzjoni Avvanzata u [żaħ Ogħla "hi l-awtorità li takkredita Provdituri ta’ Edukazzjoni u Taħriġ Vokazzjonali u l-programmi tagħhom kif stabbilita bis-saħħa tal-artikolu 64 tal-Att dwar l-Edukazzjoni; Kap. 452. Kap. 327. Kap. 452. Kap. 327. " kwalifika " tfisser il-ksib ta’ livell ta’ tagħrif u ħila li jagħmlu persuna adattabiex twettaq impieg jew attività partikolari u għandha tosserva l-kondizzjonijiet tal-Qafas Malti tal-Kwalifiki, jew ta’ strutturi internazzjonali ta’ kwalifiki rikonoxxuti mill-industrija; "logbook tat-taħriġ " tfisser logbook riflettiv ibbażat fuq ix-xogħol, li jippreżenta rapport sistematiku tal-attivitajiet li jkunu twettqu matul il-perjodi ta’ tagħlim ibbażat fuq ix-xogħol skont il-kompetenzi vokazzjonali u, jew l-eżitu tat-tagħlim tal-programm; " Ministru " tfisser il-Ministru responsabbli għall-edukazzjoni jew korp kompetenti simili, u tinkludi, sal-limitu ta’ kull awtorità mogħtija, kull persuna li hi awtorizzata speċifikament mill-Ministru għal xi għan wieħed jew aktar ta’ dan l-Att, u "Ministeru" għandha tinftiehem skont hekk; "okkupazzjonijiet ta’ ħila u tekniċi " tfisser ħiliet, xogħol, snajja’, jew okkupazzjoni oħra jew taqsima tagħha meħtieġa biex tiġi żviluppata l-forza nazzjonali tax-xogħol; "pjan tal-programm ta’ taħriġ " tfisser id-definizzjoni tal-ħtiġiet speċifiċi ta’ programm ta’ taħriġ stabbilit minn provditur tal-VET, li jipprovdi informazzjoni dettaljata dwar eżiti tat-tagħlim, kemm idum, timetables, eżamijiet, kredti, ċertifikazzjoni, ekwivalenza u rikonoxximent; "placements ta’ xogħol " tfisser l-ingaġġar ta’ persuni li qed jitgħallmu ma’ sponserreġistrat biex jiksbu esperjenza bażika ta’ xogħol u ħiliet li jwasslu għal kwalifika vokazzjonali jew rikonoxximent kif imfisser fl-Iskeda 1; " programm ta’ taħriġ " tfisser programm ta’ tagħlim a kkreditat għal edukazzjoni wara dik obbligatorja, amministrat minn provditur tal-VET ibbażat fuq l-eżiti tat-tagħlim li għandu jindirizza ħila waħda jew aktar u okkupazzjoni teknika billi jgħaqqad perjodi sistematiċi u strutturati biex jalternaw ta’ tagħlim ibbażat fuq ix-xogħol mogħti mill-isponser u tagħlim ibbażat fuq skola mogħti minn provditur tal-VET; "provditur tal-VET" tfisser individwu jew korp magħqud li jkun l-amministratur ta’ placements ta’ xogħol, apprendistati u internships, li jipprovdi programmi edukattivi vokazzjonali f’edukazzjoni avvanzata u ogħla, u li jkun liċenzjat mill-Kummissjoni Nazzjonali għal Edukazzjoni Avvanzata u Ogħla skont l-Att dwar l-Edukazzjoni, jew ikun approvat minn strutturi internazzjonali ta' kwalifiki rikonoxxuti mill-industrija; Kap. 327. Kap. 327. " Qafas Ewropew tal-Kwalifiki " tfisser l-għodda ta’ traduzzjoni li tgħin fil-komunikazzjoni u l-paraguni bejn sistemi ta’ kwalifiki fl-Ewropa fir-rigward tal-eżitu tat-tagħlim; "Qafas Ewropew ta’ Referenza għall-Assigurazzjoni ta’ Kwalità" tfisser l-għodda biex jiġu rikonoxxuti kwalifiki u rikonoxximenti miksuba minn persuni li qed jitgħallmu mal-firxa ta’ pajjiżi jew ambjenti differenti ta’ tagħlim, biex b’hekk issir promozzjoni għall-modernizzazzjoni, fi duċjareċiproka u mobilità fl-edukazzjoni u t-taħriġ vokazzjonali; " Qafas Malti tal-Kwalifiki " tfisser il-qafas għal tagħlim tul il-ħajja u għandha l-istess tifsira bħal ma tingħata fl-artikolu 63 tal-Att dwar l-Edukazzjoni; Kap. 327. Kap. 327. " rikonoxximent " tirreferi għat-titolu ta’ ċertifikazzjoni ta’ tagħlim miksub permezz ta’ korsijiet, li m’għandhomx in-numru meħtieġ ta’ kredti fil-Livell tal-Qafas Malti tal-Kwalifiki, jew ta' strutturi internazzjonali ta' kwalifiki rikonoxxuti mill-industrija, biex jiġi kkunsidrat bħala kwalifika; "sena akkademika " għall-finijiet ta’ dan l-Att tfisser dak il-perjodu determinat bħala s-sena akkademika minn provdituri tal-VET; "sena finanzjarja " tfisser il-perjodu ta’ tnax-il xahar li jintemm fil-31 ta’ Diċembru ta’ xi sena; "Sistema Ewropea ta’ Kredti għal Edukazzjoni u Taħriġ Vokazzjonali (ECVET)" tfisser is-sistema li tippermetti li kredti akkwistati għal tagħrif u ħiliet miksuba f’sistemi u pajjiżi differenti, jiġu validati, rikonoxxuti u mgħaqqda biex jgħoddu għal kwalifiki jew rikonoxximenti; "Sistema Ewropea ta’ Trasferiment u Akkumulazzjoni ta’ Kredti (ECTS)" tfisser il-mekkaniżmu standard biex wieħed jipparaguna l-kisbiet ta’ studju u ta’ prestazzjoni ta’ studenti ta’ edukazzjoni ogħla mal-firxa tal-Unjoni Ewropea u pajjiżi Ewropej oħra li jikkollaboraw; "sponsers " tfisser l-organizzazzjonijiet jew l-individwi li huma approvati minn provdituri tal-VET biex jagħtu l-komponent tat-tagħlim ibbażat fuq ix-xogħol, jew li jieħdu ż-żewġ irwoli u d-drittijiet u l-obbligi kemm tal-isponsers u kif ukoll tal-provdituri tal-VET skont dan l-Att, meta jagħtu kemm it-taħriġ ibbażat fuq ix-xogħol kif ukoll it-taħriġ ibbażat fuq l-iskola, fi programm li jwassal għal kwalifika jew rikonoxximent, li jkun parti mill-Qafas Malti tal-Kwalifiki jew minn strutturi internazzjonali ta' kwalifiki rikonoxxuti mill-industrija; " standard s okkupazzjonali " tfisser l-istandards, kif stabbiliti mill-Kummissjoni Nazzjonali għal Edukazzjoni Avvanzata u Ogħla [żaħ kif stipulati fir-Regolamenti dwar il-Validazzjoni ta’ Tagħlim Mhux Formali u Informali; L.S.327.432 " tagħlim ibbażat fuq skola " tfisser perjodu li matulu persuni li qed jitgħallmu jattendu għal perjodu ta’ istruzzjoni f’ambjent ta’ edukazzjoni u taħriġ vokazzjonali fi ħdan ambjent ta’ edukazzjoni wara dik obbligatorja bħala parti minn programm ta’ taħriġ; " tagħlim ibbażat fuq ix-xogħol " tfisser approċċedukattiv li jipprovdi lill-istudenti esperjenzi ta’ xogħol fejn jistgħu japplikaw ħiliet akkademiċi u tekniċi u jiżviluppaw il-potenzjal tagħhom li jiġu impjegati. Huwa perjodu li matulu persuni li qed jitgħallmu jattendu għal perjodu ta’ istruzzjoni u taħriġ fi ħdan post tax-xogħol industrijali, kummerċjali jew li joffri servizzi bħala parti mit-taħriġ fuq il-post tax-xogħol jew programm edukattiv; "trainer " tfisser il-persuna magħżula mill-isponser biex tissorvelja fuq il-persuna li qed titgħallem, taħt is-superviżjoni tat-trainer prinċipali, matul il-perjodu ta’ tagħlim ibbażat fuq ix-xogħol tal-programm ta’ taħriġ; "trainer prinċipali" tfisser il-persuna magħżula mill-isponser biex tkun il-punt ta’ riferenza prinċipali tal-persuna li qed titgħallem u biex tikkoordina t-trainers l-oħra jekk jingħażel aktar minn trainer wieħed għall-persuna li qed titgħallem ma tul il-perjodu ta’ tagħlim ibbażat fuq ix-xogħol ta’ programm ta’ taħriġ; "vakanzi fil-programm ta’ taħriġ " tfisser il-vakanzi fl-apprendistat offerti fl-entitajiet li jisponsorizzaw, bħala parti tal-pjan tal-programm ta’ taħriġ fir-rigward tal-iżvilupp ta’ kompetenzi vokazzjonali; " żgħażagħ " għandu jkollha l-istess tifsira bħal dik mogħtija fir-regolament 2 tar-Regolamenti dwar l-Impieg ta’ Żgħażagħ. L.S.452.92 3. Għan. Bla ħsara għall-proviso ta’ dan l-artikolu, dan l-Att għandu jirregola provdituri ta’ edukazzjoni u sponsers li jamministraw programmi tal-VET skont id-dispożizzjonijiet ta’ dan l-Att. 4. Eliġibilità. Kap. 327. (1) Persuni li għalqu l-età ta’ meta jħallu l-iskola kif imfisser fl-Att dwar l-Edukazzjoni huma eliġibbli li jiskrivu ruħhom għal placements ta’ xogħol, apprendistati u internships skont dan l-Att. (2) Il-provdituri tal-VET huma responsabbli biex jistabbilixxu l-ħtiġiet għad dħul fil-programmi ta’ taħriġ rispettivi. 5. Akkreditazzjoni tal-programm ta’ taħriġ. Il-programm ta’ taħriġ ikun soġġett għall-proċessi ta’ akkreditazzjoni mill-Kummissjoni Nazzjonali għal Edukazzjoni Avvanzata u Ogħla kif preskritt fl-Att applikabbli, u f’konformità mal-Qafas Malti tal-Kwalifiki u kull leġiżlazzjoni rilevanti oħra jew ma’ strutturi internazzjonali ta' kwalifiki rikonoxxuti mill-industrija. 6. Kwalifiki u rikonoxximenti. (1) Persuna li qed titgħallem tkun eliġibbli għall-kisba ta’ Grad jew Diploma jew Ċertifikat jew Rikonoxximent jew simili wara li l-kondizzjonijiet kollha rilevanti għal dik il-kwalifika jew rikonoxximent ikunu ġew osservati u sakemm il-kondizzjonijiet u r-responsabbiltajiet l-oħra kollha tal-persuna li qed titgħallem ikunu ġew osservati. (2) Il-provditur tal-VET għandu jistabbilixxi t-titolu tal-kwalifika jew rikonoxximent, il-livell tal-Qafas Malti tal-Kwalifiki jew ta’ strutturi internazzjonali ta' kwalifiki rikonoxxuti mill-industrija, il-kredti ECVET u ECTS jew simili, kemm iddum, u l-proporzjon ta’ tagħlim ibbażat fuq xogħol u dak ibbażat fuq skola għal programm ta’ taħriġ kif imfisser b’dan l-Att. 7. Karti ta’ ħiliet. Il-provditur tal-VET jista’ wkoll jiddeċiedi li joħroġ karta ta’ ħiliet mal-kwalifika jew rikonoxximent, biex jipprovdi lill-persuna li qed titgħallem xhieda li wieħed jista’ jġorr miegħu tal-livell ta’ kompetenza miksuba f’okkupazzjoni rikonoxxuta; il-karta ta’ ħiliet għandha tinkludi l-isem tad-detentur tal-kwalifika, identifikazzjoni, it-titolu tal-okkupazzjoni rikonoxxuta, it-titolu tal-programm ta’ taħriġ, il-livell tal-kwalifika jew rikonoxximent, id-data meta jkun inkiseb, in-numru tas-serje u l-isem tal-provditur tal-VET li jagħti l-kwalifika jew ir-rikonoxximent. 8. Pjan tal-programm ta’ taħriġ għal placements ta’ xogħol, apprendistati u internships. Għandu jkun hemm pjan ta’ programm ta’ taħriġ li jifforma parti mill-ftehim ta’ taħriġ kif deskritt f’dan l-Att, u li jkun fih l-informazzjoni li ġejja: (a) it-titolu tal-programm ta’ taħriġ; (b) okkupazzjoni ta’ ħila u teknika rilevanti; (ċ) eliġibilità u ħtiġiet għad-dħul; (d) dati tal-kalendarju u sigħat u fejn wieħed għandu jattendi għat-tagħlim ibbażat fuq skola u għat-tagħlim ibbażat fuq ix-xogħol inkluż in-numru ta’ sigħat jew ġranet tax-xogħol kull ġimgħa tas-sena kalendarja meta persuna li qed titgħallem tkun ingaġġata f’tagħlim ibbażat fuq ix-xogħol mal-isponsers u ingaġġata f’tagħlim ibbażat fuq skola mal-provditur tal-VET; (e) l-eżiti tat-tagħlim u kredti għal tagħlim ibbażat fuq skola u tagħlim ibbażat fuq ix-xogħol, li jfissru t-tagħrif, ħiliet, aġiru attitu dini li għandhom jinkisbu; (f) il-metodoloġija ta’ valutazzjonijiet li tipprovdi t-tipi ta’ valutazzjonijiet, id-dati, kemm idumu, is-sit tal-isponser u l-bini tal-provdituri tal-VET; (g) il-livell ta’ kwalifika jew rikonoxximent miksub fuq il-Qafas Malti tal-Kwalifiki u l-Qafas Ewropew ta’ Kwalifiki ekwivalenti jew ta’ strutturi internazzjonali ta' kwalifiki rikonoxxuti mill-industrija meta jintemm b’suċċess il-programm ta’ tagħlim kollu; (h) progressjoni għal programmi ta’ taħriġ oħra; (i) id-data dovuta ta’ reviżjoni tal-kontenut edukattiv tal-programm ta’ taħriġ mill-provditur tal-VET. 9. Drittijiet u obbligi tal-provditur tal-VET. (1) Provdituri tal-VET għandhom jaġixxu bħala l-amministraturi tal-programmi ta’ taħriġ u jkunu responsabbli għall-iżvilupp, koordinazzjoni, kontroll, valutazzjoni u ċertifikazzjoni tal-programmi ta’ taħriġ, kif ukoll għall-forniment tal-komponent tat-tagħlim ibbażat fuq skola u għandhom dawk il-funzjonijiet stabbiliti b’dan l-Att u l-funzjonijiet l-oħra li jistgħu jiddevolvu fuqhom taħt xi liġi oħra jew li jistgħu jiġu assenjati lilhom mill-Ministru taħt dan l-Att. (2) iwettqu verifiki tal-ħiliet miksuba minn persuni li qed jitgħallmu permezz ta’ tagħlim ibbażat fuq ix-xogħol u tagħlim ibbażat fuq skola, ibbażati fuq l-eżiti tat-tagħlim speċifikati fil-pjan ta’ programm ta’ taħriġ; (j) jiddeterminaw it-trasferiment ta’ kredti fi programm ta’ taħriġ għal ieħor, meta jitqiesu l-eżiti tat-tagħlim miksuba fil-kors ta’ dak it-taħriġ preċedenti; (k) jikkompilaw pjan tal-programm ta’ taħriġ kif speċifikat f’dan l-Att; (l) jiżviluppaw pjan tal-programm ta’ taħriġ sabiex is-sigħat ta’ xogħol u taħriġ ikunu, kemm jista’ jkun, raġonevolment possibbli, flessibbli biex ikunu iktar aċċessibbli għal persuni li qed jitgħallmu li għandhom dipendenti; (m) jiżguraw li programmi ta’ taħriġ, sistemi u proċessi jirriflettu l-istrateġija nazzjonali għall-inklużjoni soċjali fl-edukazzjoni. (3) Provdituri tal-VET għandhom jiżguraw li tingħata konsiderazzjoni għall-ħtiġiet speċjali fil-programm ta’ taħriġ għal persuni b’diżabilità u li t-taħriġ ta’ persuni b’diżabilità jkun koordinat ma’ miżuri oħra biex jippromwovu l-parteċipazzjoni tagħhom fil-ħajja tax-xogħol. (4) Fir-rigward ta’ kwalifiki u rikonoxximenti, provditur tal-VET għandu dmirli: (a) jippubblika l-kwalifika jew ir-rikonoxximent għal kull programm ta’ taħriġ skont il-Qafas Malti tal-Kwalifiki jew skont strutturi internazzjonali ta' kwalifiki rikonoxxuti mill-industrija; (b) jeżerċita l-għażla volontarja li joħroġ karta ta’ ħiliet kif speċifikat f’dan l-Att, lill-persuna li qed titgħallem meta jiġi kompletat b’suċċess il-programm ta’ taħriġ; (ċ) joħroġ is-Suppliment taċ-Ċertifikat/Diploma EUROPASS jew simili lil persuni li qed jitgħallmu meta jiġi kompletat b’suċċess il-programm ta’ taħriġ. (5) Fir-rigward ta’ ftehim ta’ taħriġ provditur tal-VET għandu d-dmirli: (a) jiżgura li l-kontenut tal-ftehim ta’ taħriġ iffirmat mill-persuni li qed jitgħallmu, l-isponser u l-provditur tal-VET hu konformi mad-dispożizzjonijiet ta’ dan l-Att; (b) jiżgura li l-pjan tal-programm ta’ taħriġ fejn jirrigwarda l-bilanċ bejn it-tagħlim ibbażat fuq ix-xogħol u t-tagħlim ibbażat fuq skola hu konformi mad-dispożizzjonijiet ta’ dan l-Att; (ċ) iżomm Reġistru ta’ Ftehim ta’ Taħriġ. (6) Fir-rigward ta’ sponsers, trainers u persuni li qed jitgħallmu, provditur tal-VET ikollu l-funzjoni li: (a) jissorvelja l-adattibilità ta’ sponsersutrainers prinċipali appuntati; (b) jissorvelja l-adattibilità tal-bini fejn jinżam mit-tagħlim ibbażat fuq ix-xogħol; (ċ) jiżgura li l-persuni li qed jitgħallmu għandhom trainer prinċipali magħżul fil-post tax-xogħol għall-perjodu kollu tal-programm ta’ taħriġ; (d) jiddetermina n-numru massimu ta’ persuni li qed jitgħallmu li l-isponsers jistgħu jingaġġaw, skont ir-riżorsi rispettivi tagħhom għal taħriġ u tagħlim; (e) iżomm kuntatt regolari, komunikazzjoni u kooperazzjoni mal-isponsers fuq l-aspetti kollha tal-programm ta’ taħriġ; (f) jipprovdi informazzjoni u aċċess għal persuni li qed jitgħallmu rigward offerti għal placement ta’ xogħol, apprendistat, u, jew opportunitajiet ta’ internshipminn sponsers; (g) iqabbel persuni li qed jitgħallmu ma’ vakanzi fil-programm ta’ taħriġ għas-selezzjoni finali mill-isponser; (h) jipprovdi servizzi ta’ konsulenza u gwida lil persuni li qed jitgħallmu; (i) jieħu dawk il-passi neċessarji sabiex jiġi mħares il-benesseri tal-persuni li qed jitgħallmu waqt il-placement ta’ xogħol, apprendistat u, jew opportunitajiet ta’ internship(i) jieħu dawk il-passi neċessarji sabiex jiġi mħares il-benesseri tal-persuni li qed jitgħallmu waqt il-placementta provduti minn sponsers; (j) iwettaq medjazzjoni fuq kwistjonijiet li jirrigwardaw tagħlim ibbażat fuq ix-xogħol u taħriġ li jistgħu jinħolqu bejn il-persuna li qed titgħallem u l-isponser; (k) jimmaniġġa t-trasferiment ta’ persuni li qed jitgħallmu minn sponser għal ieħor meta jkun hemm il-bżonn u jekk it-trasferiment ikun meħtieġ min-natura tal-programm ta’ taħriġ; (l) jiżgura li l-ħtiġiet għad-dħul u s-selezzjoni ta’ persuni li qed jitgħallmu huma ekwiuma teżisti ebda diskriminazzjoni bbażata fuq: età, twemmin, u, jew reliġjon, kulur, oriġinietnika u, jew razza, diżabilità, responsabbiltajiet domestiċi u, jew tqala, familja u, jew status ċivili, espressjoni tal-ġeneru u, jew identità tal-ġeneru, karatteristiċi ġenetiċi, status tas-saħħa, opinjoni politika, sessu, jew karatteristiċi tas-sess, u orjentazzjoni sesswali. 10. Post fejn jinżam mit-tagħlim ibbażat fuq ix-xogħol. Il-komponent tat-tagħlim ibbażat fuq ix-xogħol għandu jiġi provdut: (a) f’kumpaniji li jwettqu attività ekonomika; jew (b) f’organizzazzjonijiet li ma jwettqux attività ekonomika, bħalma huma dawk fis-servizz pubbliku u fi stabbilimenti ta’ membri tal-professjonijiet indipendenti; jew (ċ) f’bini li mhux kumpanija f’faċilitajiet adatti barra mill-bini fejn isir it-taħriġ, jekk u sa l-limitu neċessarju, għall-finijiet tat-taħriġ inkluż taħriġ f’kumpaniji differenti, u istruzzjoni konġunta parzjali għand provditur tal-VET; jew (d) f’faċilitajiet ta’ taħriġ vokazzjonali barra mis-sistema ta’ taħriġ ibbażat fuq skola u tagħlim ibbażat fuq ix-xogħol u taħriġ (taħriġ mhux ma’ kumpanija); jew (e) parzjalment barra minn Malta f’pajjiżi li joffru ħiliet kompatibbli, sistemi ta’ appoġġ vokazzjonali u oqfsa ta’ kwalifiki, bħala parti mill-iskambju internazzjonali li fih jipparteċipaw il-provditur tal-VET, il-kumpanija jew il-pajjiż: Iżda għall-finijiet ta’ dan l-Att, programmi ta’ taħriġ m’għandhomx japplikaw għal programmi ta’ taħriġ vokazzjonali li jitmexxew fit-totalità tagħhom jew fi skejjel vokazzjonali, jew f’ambjenti simulati li bihom proċessi u sistemi ta’ xogħol huma replikati f’ambjent artifiċjali. 11. Kemm sponsers utrainers ikunu xierqa. (1) Il-provditur tal-VET għandu jidentifika u jissorvelja fuq kemm sponsersutrainers li jingaġġaw persuni li qed jitgħallmu għall-finijiet ta’ dan l-Att ikunu xierqa, liema sponsers utrainers għandu jkollhom l-esperjenza teknika suffiċjenti, il-kwalifiki tekniċi u l-kompetenzi personali: Iżdasponsers li, fl-opinjoni tal-provditur tal-VET, m’għandhomx il-kwalifiki tekniċi neċessarji jistgħu jingħataw permess mill-provditur tal-VET li jingaġġaw persuni li qed jitgħallmu biss wara li jaħtru trainers bl-esperjenza teknika neċessarja, il-kwalifiki tekniċi u l-kompetenzi personali biex jagħtu direttament it-taħriġ essenzjali b’mod responsabbli fil-bini fejn isir it-taħriġ: Iżda wkoll persuni jitqiesu li jkollhom l-esperjenza teknika neċessarja jekk għandhom l-għarfien vokazzjonali u ħiliet meħtieġa mill-programm ta’ taħriġ u jkunu ilhom impjegati f’kapaċità prattika għal perjodu ta’ ħames snin fl-okkupazzjoni tagħhom stess. (2) Il-provditur tal-VET għandu jqis li persuna għandha l-kwalifiki tekniċi neċessarji jekk tkun kisbet ċertifikazzjoni rikonoxxuta mill-Qafas Malti tal-Kwalifiki jew minn strutturi internazzjonali ta' kwalifiki rikonoxxuti mill-industrija f’kamp tekniku li jikkorrispondi għal okkupazzjoni ta’ ħila u teknika: Iżda l-provditur tal-VETjista’ xorta waħda jirrikonoxxi persuni bħala trainers għalkemm ma jkollhomx kwalifiki tekniċi wara li jipproduċu xhieda li jkunu akkwistaw permezz tal-esperjenza l-kompetenzi neċessarji sabiex jgħallmu persuni li qed jitgħallmu; (3) Kull persuna oħra, li għandha t-tagħrif, ħiliet, aġir, attitudini u l-kompetenzi personali neċessarji li jwasslu għall-eżiti tat-tagħlim imfissra fil-pjan tal-programm ta’ taħriġ, tista’, taħt ir-responsabbiltà tat-trainer prinċipali, tipparteċipa fl-għoti ta’ tagħlim ibbażat fuq ix-xogħol u l-proċessi ta’ taħriġ: Iżda persuna ma titqiesx li jkollha l-kompetenzi personali neċessarji jekk tkun instabetħatja ta’ ksur ripetut u serju ta’ dan l-Att jew tad-dispożizzjonijiet maħruġa u regolamenti magħmula skont dan l-Att. 12. Sorveljanza fuq persuni li qed jitgħallmu. (1) Il-provditur tal-VET għandu jipprovdi monitoraġġ regolari fuq il-persuni li qed jitgħallmu matul il-perjodu bbażat fuq ix-xogħol mal-isponser. Il-viżti lil persuni li qed jitgħallmu għandhom ikunu għall-inqas tnejn kull sena akkademika, liema viżti jistgħu jkunu parti mill-viżti li jappartjenu għall-valutazzjonijiet interimu finali. (2) Il-provditur tal-VET jista’ jwettaq spezzjoni u jitlob informazzjoni mill-isponser kif jidhirlu meħtieġ biex jaċċerta ruħuli l-persuna li qed titgħallem qed tirċievi taħriġ adegwat fir-rigward tal-eżiti tat-tagħlim miftiehma: Iżda jekk il-provditur tal-VET jidhirlu li l-persuna li qed titgħallem mhux qed tirċievi taħriġ adegwat, hu għandu jordna lill-isponser biex jirrimedja s-sitwazzjoni u jekk l-isponser jonqos milli josserva dan l-ordni, il-persuna li qed titgħallem tista’ tiġi mneħħija mill-isponsership. 13. Kemm il-bini jkun xieraq. (1) Il-provditur tal-VET għandu jaċċerta ruħu lil-bini tal-isponser s hu xieraq skont id-dispożizzjonijiet ta’ dan l-Att. (2) Il-provditur tal-VET għandu jivverifika li l-ambjent u t-tagħmir f’dak il-bini huma xierqa għall-objettivi tat-tagħlim tal-programm ta’ taħriġ u li l-paragun ta’ persuni li qed jitgħallmu u l-faċilitajiet ta’ taħriġ jew ta’ persunal b’ħiliet hu xieraq biex jiżgura t-twettiq ta’ kompetenzi vokazzjonali bbażati fuq ix-xogħol għat-tagħlim meħtieġ ibbażat fuq ix-xogħol: Iżda bini fejn isir it-taħriġ li fih ma jistgħux jingħataw l-għarfien vokazzjonali neċessarju, il-ħiliet u l-kompetenzi fit-totalità tagħhom, jiġi meqjus adegwat, biss jekk dawk il-kompetenzi jistgħu jingħataw permezz ta’ tagħlim ibbażat fuq ix-xogħol f’bini alternattiv ta’ taħriġ approvat mill-provditur tal-VET. 14. Drittijiet u obbligi tal-isponser. (1) L-isponser ikollu d-dritt li: (a) jagħżel persuni li qed jitgħallmu prospettivi li japplikaw għal vakanzi fil-programm ta’ taħriġ; (b) jagħmel reklami dwar tagħlim ibbażat fuq ix-xogħol u vakanzi fil-programmi ta’ taħriġ permezz tal-provdituri tal-VET jew indipendentement. (2) L-isponsers jistgħu jkunu eliġibbli għal inċentivi tat-taxxa għall-infiq biex jingaġġaw persuna li qed titgħallem fuq programm ta’ taħriġ. (3) jiżgura li t-trainer prinċipali jkun disponibbli l-ħin kollu biex jissorvelja fuq il-persuna li qed titgħallem u jiżgura li l-persuna li qed titgħallem tkun qed tirċievi taħriġ adegwat; (j) jipprovdi l-faċilitajiet u t-taħriġ neċessarji sabiex il-persuna li qed titgħallem tikseb l-eżiti tat-tagħlim meħtieġa għat-temm b’suċċess tal-valutazzjoni interim u finali tal-programm ta’ taħriġ, amministrata mill-provditur tal-VET; (k) jipprovdi l-bini u jgħammar il-persuni li qed jitgħallmu bl-għodda u l-provvisti neċessarji għat-temm b’suċċess tal-programm ta’ taħriġ u s-suċċess tal-valutazzjonijiet tagħhom interimu finali, amministrati mill-provditur tal-VET, ukoll jekk dawn il-valutazzjonijiet isiru minnufih wara t-tmiem tal-perjodu bbażat fuq ix-xogħol; (l) jippermetti li persuni li qed jitgħallmu jattendu f’post tax-xogħol ieħor għal perjodu speċifikat biex jirċievu taħriġ essenzjali li ma jistax jingħata fi ħdan l-istabbiliment tagħhom kif speċifikat fil-pjan tal-programm ta’ taħriġ: Iżda din l-għażla tkun possibbli biss bi ftehim minn qabel ma l-isponser qabel il-bidu tal-programm ta’ tagħlim kif speċifikat fil-ftehim ta’ taħriġ; (m) jobbligali persuni li qed jitgħallmu jżommu logbook sa fejn tali records ta’ xogħol, apprendistat jew internshipjobbligali persuni li qed jitgħallmu jżommu logbook tat-taħriġ bil-miktub u aġġornat, u jispezzjonar-records sa fejn tali records huma meħtieġa bħala parti mill-placement; (n) Kap. 424. Kap. 424. jipprovdi tagħmir u faċilitajiet ta’ saħħa u sigurtà l-aktar xierqa f’konformità mal-Att dwar l-Awtorità għas-Saħħa u s-Sigurtà fuq il-Post tax-Xogħol; (o) jiżgura li persuni li qed jitgħallmu huma koperti bl-assikurazzjoni kontra responsabbiltà pubblika u assikurazzjoni fuq vetturi tal-isponser, fejn dan ikun xieraq; (p) jiżgura li persuni li qed jitgħallmu jingħataw kompiti li jwasslu għall-għan meħtieġ għall-iżvilupp ta’, u huma proporzjonati ma’, l-abbiltajiet fiżiċi; (q) jiżgura li l-benesseri ta’ persuni li qed jitgħallmu husalvagwardjat u li huma jingħataw it-taħriġ f’ambjent li fih ma hemm l-ebda diskriminazzjoni, bullying fuq il-post tax-xogħol jew fastidju; (r) jippreżenta ftehim ta’ taħriġ li għandhom jiddaħħlu fir-Reġistru li jinżamm mill-provditur tal-VET hekk kif jiġu stabbiliti l-ftehim. L-istess għandu japplika għal emendi għall-istipulazzjonijiet essenzjali ta’ ftehim; (s) iżomm records tal-progress tal-persuna li qed titgħallem skont l-attivitajiet tat-tagħlim ibbażat fuq ix-xogħol. Ir-records iżomm records tal-ftehim ta’ taħriġ u record għandhom jinżammu għal perjodu ta’ tliet snin wara t-tmiem tal-programm ta’ taħriġ. L-isponser għandu jgħaddi r-records lill-provditur tal-VET meta jkun hekk mitlub matul il-perjodu tal-programm ta’ taħriġ u t-tliet snin sussegwenti; (t) minnufih jinforma lill-provditur tal-VET dwar nuqqasijiet ta’ xi persuna li qed titgħallem sabiex tittieħed l-azzjoni neċessarja; (u) jippermetti aċċess għal għanijiet ta’ monitoraġġ lir-rappreżentanti uffiċjali tal-provditur tal-VET u lil kull uffiċjal ieħor li jkun awtorizzat mill-provditur tal-VET. 15. Drittijiet u obbligi tal-persuni li qed jitgħallmu. (1) L.S.327.178 Persuni li qed jitgħallmu għandhom dawn id-drittijiet: (a) [jistgħu jkunu eliġibbli li jibbenefikaw minn [żaħgħotjiet ta’ manteniment għal studenti skont ir-Regolamenti dwar Għotjiet ta’ Manteniment għal Studenti; (b) persuni li qed jitgħallmu fuq programmi ta’ apprendistat għandhom id-dritt għal incomekull siegħa hu kkalkolat bħala l-income(b) persuni li qed jitgħallmu fuq programmi ta’ apprendistat għandhom id-dritt għal incomeekwivalenti għall-paga minima nazzjonali għal kull siegħa fuq il-post tax-xogħol kif stipulat fil-pjan tal-programm ta’ taħriġ. L-income li jinkiseb mingħand l-isponseru mill-għotja ta’ manteniment għal studenti. (2) Persuni li qed jitgħallmu jkollhom l-obbligi li ġejjin: (a) iwettqu l-kompiti fdati lilhom bħala parti mit-taħriġ tagħhom ibbażat fuq ix-xogħol; (b) joqogħdu għal edukazzjoni vokazzjonali u eżamijiet kif speċifikat fil-pjan tal-programm ta’ taħriġ stabbilit mill-provditur tal-VET; (ċ) jobdu l-istruzzjonijiet mogħtija lilhom fi ħdan il-qafas tat-taħriġ ibbażat fuq ix-xogħol mill-isponser, trainers jew persuni oħra li huma intitolati jagħtuhom dawk l-istruzzjonijiet; (d) jattendu għall-komponent tat-tagħlim ibbażat fuq ix-xogħol skont il-pjan tal-programm ta’ taħriġ stabbilit minn qabel u stabbilit mill-provditur tal-VET;(e) jattendu għat-tagħlim ibbażat fuq skola kif previst mill-provditur tal-VET jew xi provditur ieħor ta’ servizzi skont il-ħtiġiet, mingħajr ma jkunu assenti għal raġunijiet mhux ġustifikabbli; (f) jaġġornaw il-logbook tat-taħriġ fuq bażi regolari kif stabbilit mill-provditur tal-VET skont il-ħtiġiet tal-programm ta’ taħriġ; (g) jinfurmaw lill-provditur tal-VET jekk l-isponser ma jkunx qed josserva l-kondizzjonijiet stabbiliti fil-ftehim ta’ taħriġ; (h) josservaw ir-regoli dwar l-aġir kif stabbiliti mill-isponser u l-provditur tal-VET. 16. Ftehim ta’ taħriġ. (1) Għandu jkun hemm ftehim ta’ taħriġ għal placements ta’ xogħol, apprendistati u internships kif imfisser fl-Iskeda 2, liema ftehim għandhom jiġu ffirmati qabel il-bidu tal-programmi ta’ taħriġ mill-isponser, mill-persuna li qed titgħallem u mill-provditur tal-VET: Iżda jekk il-persuna li qed titgħallem tkun żagħżugħ il-ġenituri jew il-kustodji legali tal-persuna li qed titgħallem għandhom jiffirmaw il-ftehim dwar it-taħriġ qabel il-bidu tal-programm ta’ taħriġ. (2) L-isponser għandu jagħti lil kull min jiffirma kopja tal-kuntratt i ffirmat fid-data meta jiġi ffirmat. (3) Ftehim ta’ taħriġ hu vinkolanti jekk ikun ġie reġistrat ma’ provditur tal-VET skont id-dispożizzjonijiet ta’ dan l-Att. (4) Ftehim ta’ taħriġ hu vinkolanti matul il-perjodu li l-programm ikun fis-seħħ. (5) Kull ftehim li ma josservax id-dispożizzjonijiet ta’ dan l-Att għad-detriment tal-persuna li qed titgħallem ikun null u bla effett. (6) Xejn f’dan l-Att ma jaffettwa x idritt li l-isponser jista’ jkollu biex jibda proċeduri ċivili kontra persuna li qed titgħallem fir-rigward ta’ ksur jew nuqqas ta’ osservanza tad-dispożizzjonijiet tal-ftehim ta’ taħriġ jew xi kondizzjoni li tinsab fih. (7) Xejn f’dan l-Att ma jaffettwa x idritt li persuna li qed titgħallem jista’ jkollha biex tibda proċeduri ċivili kontra l-isponser tagħha fir-rigward ta’ ksur jew nuqqas ta’ osservanza tad-dispożizzjonijiet tal-ftehim ta’ taħriġ jew xi kondizzjoni li tinsab fih. 17. Temm tal-placements ta’ xogħol, apprendistati u internships. (1) Il-programm ta’ taħriġ għandu jintemm malli jiskadi l-perjodu ta’ taħriġ u mat-temm b’suċċess mill-persuna li qed titgħallem tal-programm ta’ taħriġ kif stabbilit fil-ftehim ta’ taħriġ: Iżda jekk meta jiskadi l-perjodu ta’ taħriġ il-persuna li qed titgħallem tonqos milli ttemm b’suċċess il-programm ta’ taħriġ, il-persuna li qed titgħallem tista’ titlob estensjoni sal-okkażjoni possibbli li jmiss sa biex ittemm b’suċċess il-programm ta’ taħriġ liema perjodu ma jistax jiġi estiż għal aktar minn sena. (2) Il-komponent i bbażat fuq ix-xogħol tal-programm ta’ taħriġ jista’ jintemm skont il-leġiżlazzjoni rilevanti li tirregola l-perjodu ta’ probation. (3) Meta l-persuna li qed titgħallem tissottometti r-riżenja tagħha minn programm ta’ taħriġ din ir-riżenja għandha tiġi kontrofirmata mill-isponser billi jiffirma l-‘Formula ta’ Riżenja’ u mill-provditur tal-VET. Riżenja twassal għat-terminazzjoni tal-ftehim ta’ taħriġ u t-terminazzjoni tal-programm ta’ taħriġ. 18. Avviż. Persuna li qed titgħallem li ma tkomplix il-perjodu ibbażat fuq ix-xogħol qabel iż-żmien speċifikat fil-ftehim ta’ taħriġ ma jkollhiex tħallas lill-isponser xi ammont kemm fir-rigward tat-taħrig mogħti lilha matul dak iż-żmien magħmul fuq ix-xogħol kif ukoll għall-bqija taż-żmien miftiehem speċifikament għall-perjodu bbażat fuq ix-xogħol. 19. Reġistru ta’ Ftehim ta’ Taħriġ. (1) Provdituri tal-VET għandhom id-dmir li jistabbilixxu u jżommu reġistru għall-programmi ta’ taħriġ li huma jamministraw. (2) L-isponser għandu d-dmir li mal-bidu tal-ftehim ta’ taħriġ jirreġistra l-ftehim ta’ taħriġ mal-provditur tal-VET. Jekk ftehim ta’ taħriġ jiġi emendat, l-isponser għandu jirreġistra, mill-aktar fis possibbli, dak il-ftehim emendat ta’ taħriġ mal-provditur tal-VET. (3) Id-data tar-reġistrazzjoni tal-ftehim ta’ taħriġ ma taffettwax id-data tal-bidu tal-ftehim, iżda r-rifjut ta’ xi parti li tirreġistra l-ftehim tirrendi l-ftehim null u bla effett mid-data tar-rifjut. Id-data tal-bidu ta’ ftehim tkun id-data tal-firma tal-partijiet kollha jew dik id-data li tista’ tiġi stipulata fil-ftehim. (4) Il-provditur tal-VET għandu d-dmir li jżommu jaġġorna r-Reġistru tal-Ftehim ta’ Taħriġ biex jinkludi informazzjoni dwar it-temm b’suċċess jew it-terminazzjoni bikrija ta’ programmi. (5) Il-provditur tal-VET ikun responsabbli li jissottometti rapport annwali lill-Kummissjoni Nazzjonali għal Edukazzjoni Avvanzata u Ogħla, interalia dwar dan li ġej: (a) programmi ta’ taħriġ għaddejjin skont l-okkupazzjoni, ġeneru, nazzjonalità u livell ta’ ċertifikazzjoni; (b) programmi ta’ taħriġ mitmuma dik is-sena, skont l-okkupazzjoni, il-ġeneru, in-nazzjonalità u l-livell ta’ ċertifikazzjoni; (ċ) programmi ta’ taħriġ li ser jintemmu s-sena ta’ wara skont l-okkupazzjoni, il-ġeneru, in-nazzjonalità u l-livell ta’ ċertifikazzjoni: Iżda l-Kummissjoni Nazzjonali għal Edukazzjoni Avvanzata u Ogħla jkollha d-dritt titlob għal aktar informazzjoni kif jidhrilha xieraq u l-provditur tal-VET iku n obbligat li jipprovdi tali informazzjoni li tista’ tiġi mitluba. 20. Valutazzjoni u ċertifikazzjoni. (1) Il-provditur tal-VET għandu d-dmir li jamministra valutazzjonijiet interim u valutazzjonijiet finali bbażati fuq l-eżiti tat-tagħlim fil-pjan tal-programm ta’ taħriġ. (2) Valutazzjonijiet interim isiru darba kull sitt xhur matul il-programm ta’ taħriġ. (3) Valutazzjonijiet interim jistgħu jsiru fuq il-post tax-xogħol jew fil-bini tal-provditur tal-VET u f’xi bini ieħor, li jista’ jintgħażel mill-provditur tal-VET. L-għan tal-valutazzjoni finali għandu jkun biex jiġi determinat jekk persuni li qed jitgħallmu kisbux l-eżiti tat-tagħlim imfissra fil-pjan tal-programm ta’ taħriġ kemm għall-komponenti bbażati fuq skola kif ukoll dawk ibbażati fuq ix-xogħol. Il-valutazzjoni finali għandha turi li persuni li qed jitgħallmu akkwistaw it-tagħrif, ħiliet, aġir, attit u dini neċessarji u kompetenzi vokazzjonali meħtieġa biex titwettaq okkupazzjoni ta’ ħila u teknika. (4) L-isponser jista’ jirtira mill-ftehim ta’ taħriġ mal-provditur tal-VET u mal-persuna li qed titgħallem jekk il-persuna li qed titgħallemteħel fil-valutazzjoni finali. (5) Persuni li qed jitgħallmu jiġu ammessi għall-valutazzjoni finali bastali: (a) il-persuna li qed titgħallem tkun ikkompletat il-perjodu sħiħ ta’ tagħlim ibbażat fuq skola u t-tagħlim ibbażat fuq ix-xogħol konġunti skont il-pjan tal-programm ta’ taħriġ jew jekk il-perjodu ser jispiċċa mhux aktar tard minn xahrejn mid-data stabbilita għall-valutazzjoni; u (b) il-persuna li qed titgħallem qagħdet għal, u għaddiet minn, il-valutazzjonijiet interim preskritti. (6) Id-deċiżjoni dwar l-ammissjoni għall-valutazzjoni finali għandha tittieħed mill-provditur tal-VET. Jekk jidhirlu li l-kondizzjonijiet għad-dħul ma ġewx osservati, għandha tittieħed deċiżjoni mill-Bord tal-Eżaminaturi. (7) Fil-każ ta’ nuqqas ta’ suċċess fil-valutazzjonijiet interimu finali, il-valutazzjonijiet jistgħu jiġu ripetuti soġġetti għar-regolamenti stabbiliti mill-provditur tal-VET. 21. Bord Operattiv dwar Tagħlim ibbażat fuq ix-Xogħol. (1) Il-provditur tal-VET għandu jistabbilixxi Bord Operattiv dwar Tagħlim ibbażat fuq ix-Xogħol li jkun magħmul minn għall-inqas tliet membri, li wieħed minnhom iservi bħala Chair person li jkollu kompetenza u tagħrif suffiċjenti fil-materja u jkun impjegat tal-provditur tal-VET: Iżda l-ebda membru maħtur fuq il-Bord Operattiv dwar Tagħlim ibbażat fuq ix-Xogħol ma għandu jkun sponser ta l-istess programm waqt li qiegħed iservi fuq dan il-Bord. (2) Il-Bord Operattiv dwar Tagħlim ibbażat fuq ix-Xogħol ikollu dawk il-funzjonijiet kif stabbiliti f’dan l-Att u b’mod partikolari li: (a) jaddatta fejn ikun possibbli curricula fi programmi ta’ taħriġ inkluż komponent ta’ tagħlim ibbażat fuq ix-xogħol; (b) jirrevedi programmi ta’ taħriġ; (ċ) jistabbilixxi Bord tal-Eżaminaturi għal kull programm ta’ taħriġ; (d) jistabbilixxi regolamenti u politika għall-Bord tal-Eżaminaturi li jinkludu l-ammissjoni ta’ persuni li qed jitgħallmu għall-valutazzjoni, l-istruttura tal-valutazzjoni u l-kriterji tal-valutazzjoni; (e) jissorvelja l-operat tal-Bordijiet tal-Eżaminaturi; (f) jistabbilixxi regolamenti għall-valutazzjoni ta’ programmi ta’ taħriġ. 22. Bord tal-Eżaminaturi. (1) Il-Bord Operattiv dwar Tagħlim ibbażat fuq ix-Xogħol għandu jistabbilixxi tali Bordijiet tal-Eżaminaturi biex jamministraw valutazzjonijiet għal kull programm ta’ taħriġ. (2) Il-Bord tal-Eżaminaturi għandu jieħu deċiżjonijiet rigward il-gradi li għandhom jingħataw għall-prestazzjoni fil-valutazzjoni f’oqsma differenti u għall-prestazzjoni fil-valutazzjoni sħiħa kif ukoll deċiżjonijiet li jirrigwardaw jekk wieħed jgħaddix jew le fil-valutazzjoni finali. (3) Il-Bord tal-Eżaminaturi jkun magħmul minn għall-inqas tliet membri, li jkollhom kompetenza u tagħrif suffiċjenti fil-materja. (4) Il-Bord tal-Eżaminaturi għandu jinkludi fih membru tal-amministrazzjoni tal-provditur tal-VET u membru li jirrappreżenta l-industrija rilevanti. (5) Il-Bord Operattiv dwar Tagħlim ibbażat fuq ix-Xogħol għandu jaħtar membri tal-Bord tal-Eżaminaturi għal perjodu ta’ sentejn li jiġġedded sa mhux iżjed minn erba’ snin. (6) Il-quorum għall-Bord tal-Eżaminaturi jkun ta’ żewġ terzi tal-membri: Iżda għandhom ikunu preżenti għall-inqas tliet membri biex jiġi ffurmat quorum. (7) Il-Bord tal-Eżaminaturi għandu jieħu deċiżjonijiet b’maġġoranza tal-voti iżda jista’ jiġi mħejji r apport tal-minoranza jekk il-vot ma jkunx unanimu. 23. Trasferiment ta’ persuni li qed jitgħallmu. (1) Id-drittijiet u l-obbligi ta’ xi sponser taħt xi ftehim ta’ taħriġ jistgħu, bil-kunsens tal-partijiet kollha, jiġu trasferiti lil sponser ieħor. (2) L-ebda tali trasferiment ma jitqies bħala kompletat sakemm ma jiġix reġistrat fir-Reġistru ta’ Ftehim ta’ Taħriġ: Iżda provditur tal-VET m’għandux jirreġistra trasferiment jekk dak it-trasferiment ma jkunx fl-interess tal-persuna li qed titgħallem jew jekk jikser id-dritt tal-isponser ta’ qabel. (3) Il-provditur tal-VET jista’, wara talba mill-isponser, jew mill-persuna li qed titgħallem, jew mit-tnejn, jew fid-diskrezzjoni tiegħu stess, jittermina l-ftehim billi jagħti avviż bil-miktub dwar din id-deċiżjoni li ż-żewġ partijiet, u jittrasferixxi lill-persuna li qed titgħallem biex tkompli l-programm ta’ taħriġ ma’ sponser ieħor fl-eventwalità li: (a) jew l-isponser jew il-persuna li qed titgħallem ma jistgħux josservaw il-kondizzjonijiet tal-ftehim ta’ taħriġ; jew (b) jew l-isponser jew il-persuna li qed titgħallem ma josservawx xi kondizzjoni ta’ dan il-ftehim; jew (ċ) tqum xi differenza jew nuqqas ta’ qbil bejn l-isponser u l-persuna li qed titgħallem; jew (d) jew l-isponser jew il-persuna li qed titgħallem jistabu ħatja ta’ reat kriminali serju. 24. Impieg wara l-apprendistat. (1) L-isponser mhux obbligat li jżomm il-persuna li qed titgħallem meta jintemm il-perjodu tal-programm ta’ taħriġ. (2) Jekk persuni li qed jitgħallmu jkomplu jaħdmu mal-isponser tagħhom wara li jkun intemm il-programm tagħhom ta’ taħriġ jitqies li tkun ġiet stabbilita relazzjoni ta’ impieg. 25. Tilwim. (1) Meta, waqt il-perjodu ta’ taħriġ, tqum xitilwima bejn sponser u persuna li qed titgħallem, l-isponser ikollu d-dritt, mid-data meta ċ-ċirkostanzi jiġu rrappurtati lill-provditur tal-VET, jissospendi lill-persuna li qed titgħallem mix-xogħol, bla ħsara għad-dritt tal-persuna li qed titgħallem li tiġi impjegata mill-ġdid kompletament jekk id-deċiżjoni finali tkun favur il-persuna li qed titgħallem. (2) Tilwima bejn il-persuna li qed titgħallem u l-provditur tal-VET għandha tiġi indirizzata permezz tas-sistema interna ta’ riżoluzzjoni ta’ tilwim tal-provditur tal-VET, regolata bil-kondizzjonijiet ta’ akkreditazzjoni ta’ istituzzjonijiet edukattivi. (3) Għandu jkun hemm Bord tal-Appelli dwar Tagħlim ibbażat fuq ix-Xogħol, hawn iżjed ’il quddiem imsejjaħ il-Bord tal-Appelli, li quddiem u kull parti li tħoss ruħha a ggravata b’deċiżjoni tal-provditur tal-VET tista’ tappella. (4) Appelli previsti fis-subartikolu (3) għandhom jiġu ppreżentati fir-Reġistru tal-Bord tal-Appelli fi żmien ħmistax-il ġurnata mid-data meta d-deċiżjoni tal-provditur tal-VET tiġi kkomunikata lil dik il-parti. (5) Fil-każ ta’ tilwima bejn l-isponser u l-provditur tal-VET, kull waħda mill-partijiet tista’ ġġib il-kwistjoni għall-konjizzjoni tal-Bord tal-Appelli. (6) Il-Bord tal-Appelli għandu jkun magħmul minn chair person indipendenti u żewġ membri indipendenti maħtura mill-Ministru minn fost persuni ta’ integrità magħrufa li fl-opinjoni tiegħu jidhru li huma kwalifikati minħabba fl-esperjenza u l-ħila fiħwejjeġ meqjusa xierqa għal dak il-għan. (7) Kap. 12. Kap. 12. [Membru tal-Bord tal-Appelli għandu jastjeni u jista’ jiġi [żaħ [rik użat f’dawk iċ-ċirkostanzi li jiskwalifikaw imħallef skont is-Sub-[żaħ Titolu II tat-Titolu II tat-Tielet Ktieb tal-Kodiċi ta’ Organizzazzjoni u Proċedura Ċivili u f’kull każ bħal dan il-membru għandu jiġi sostitwit minn persuna oħra maħtura mill-Ministru għal dan il-għan. (8) Il-membri tal-Bord tal-Appel li jibqgħu fil-kariga għal perjodu ta’ tliet snin, u jkunu eliġibbli biex jerġgħu jiġu maħtura mill-ġdid. (9) Membru tal-Bord tal-Appel li jista’ jitneħħa mill-kariga mill-Ministru għal raġunijiet ta’ negliġenza serja, konflitt ta’ interess, inkompetenza, jew att jew ommissjoni li ma tixraqx lil membru tal-Bord tal-Appelli. 26. Set għa li jsiru regolamenti. (1) Il-Ministru jista’, bla ħsara għad-dispożizzjonijiet ta’ dan l-Att, jagħmel regolamenti biex jagħti effett lil xi waħda jew aktar mid-dispożizzjonijiet ta’ dan l-Att jew biex jirregola jew mod ieħor jipprovdi dwar kull ħaġa fir-rigward tal-funzjonijiet u attivitajiet li jaffettwaw tagħlim ibbażat fuq ix-xogħol skont dan l-Att. (2) Il-Ministru jista’, waqt li jaġixxi skont id-dispożizzjonijiet ta’ dan l-Att, jagħmel regolamenti għall-aħjar twettiq tad-dispożizzjonijiet ta’ dan l-Att u jista’ jaħtar xi persuna jew korp biex ikun l-awtorità magħżula għall-finijiet tat-twettiq ta’ kull dmir jew obbligu li l-gvern għandu taħt dan l-Att. (3) Mingħajr preġudizzju għas-setgħat tiegħu taħt id-dispożizzjonijiet ta’ dan l-Att, il-Ministru jista’ jordna lil kull persuna jew kull dipartiment, aġenzija, korporazzjoni jew awtorità stabbilita bil-liġi biex twettaq xi funzjoni jew dmir skont dan l-Att jew skont xi regolamenti magħmula taħt dan l-Att, u, jew biex jiżgura l-implimentazzjoni xierqa ta’ dan l-Att jew ta’ xi regolamenti magħmula taħt dan l-Att, u l-Ministru jista’ permezz ta’ regolamenti jippreskrivi u jirregola l-proċeduri u l-metodi li għandhom jiġu adottati minn dik il-persuna, dipartiment, aġenzija, korporazzjoni jew awtorità fit-twettiq ta’ dawk il-funzjonijiet. (4) Il-Ministru jista’, minn żmien għal żmien, jagħti lil xi waħda jew aktar mill-entitajiet jew lil xi wieħed jew aktar mill-uffiċjali jew impjegati tagħhom dawk id-direttivi u ordnijiet, li ma jkunux inkonsistenti mad-dispożizzjonijiet ta’ dan l-Att, kif il-Ministru jista’ jidhirlu opportun fir-rigward tal-politika li għandha tiġi segwita minnhom u tal-operat u l-implimentazzjoni tal-funzjonijiet tagħhom, u fuq kull ħaġ’oħra li l-Ministru jidhirlu lihi konnessa ma’ tagħlim ibbażat fuq ix-xogħol, u l-entità, uffiċjal jew impjegati kkonċernati għandhom, sa fejn hu possibbli, minnufih josservaw u jaġixxu f’konformità ma’ dawn id-direttivi u ordnijiet u għandhom iwettqu il-funzjonament tagħhom skont dawn il-prinċipji.